A Távozóhoz
Int a pálya távola!
Csókod lángol ajkamon.
Égnek áldott angyala,
Légy szerencsés útadon.

   Nyújtsad drága jobbodat
Zálogúl, hogy lángodat
El nem oltják a korok
S bár eltép a sors hatalma,
Hő szerelmem istenálma
Emlekidben élni fog.

   Még szemed dicső egébe
Engedj egy tekintetet,
Ah ez önt enyhűletet
Vérző szívem mély sebébe.

   Csókod lángol ajkamon.
Égnek áldott angyala!
Int a pálya távola:
Légy szerencsés útadon!
Versek